| TimalinosTímalos*Thymallinae*Rango fósil: eoceno - actualidade  |
| --- |
| *Thymallus arcticus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Infrafilo: | Gnathostomata |
| Superclase: | Osteichthyes |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Protacanthopterygii |
| Orde: | Salmoniformes |
| Familia: | Salmonidae |
| Subfamilia: | ThymallinaeGill, 1885 |
| Xénero: | ***Thymallus***Linck, 1790 |

 |
| Especie tipo |
| *Thymallus thymallus*(Linnaeus, 1758) |
| Especies |
| *Véxase o texto* |
| Sinonimia |
| *Véxase o texto* |

*Thymallus arcticus* capturados no río Colville, en Alasca.
*Thymallus baicalensis*.
*Thymallus thymallus*.
*Salmo thymallus*, nunha lámina de 1783.
A dos **timalinos** (*Thymallinae*) é unha subfamilia de peixes osteíctios da familia dos salmónidos, que inclúe un só xénero, ***Thymallus***.

Distribución
------------

As especies deste xénero, denomiadas vulgarmente tímalos, son orixinarias das partes máis setentrionais das rexións paleártica e neártica, estendéndose desde o Reino Unido e o norte de Europa en Eurasia até Siberia, así como polo norte de Norteamérica.

*Thymallus thymallus* está moi estendida en Europa, e *T. arcticus* preséntase xeralizadamente en toda a Eurasia ao leste dos montes Urais e no Neártico. As outras especies teñen áreas de distribución máis pequenas, localizadas no norte de Asia.

Características
---------------

Os tímalos distínguense dos outros membros da familia dos salmónidos polas súas escamas máis grandes, as súas bocas pequenas con dentes tanto no maxilar superior como no inferior. Porén, o máis característico destes peixes son as súas rechamangueiras *velas* (aletas dorsais).

Esta aleta é máis longa nos machos, e moi colorida, con manchas vermellas, alaranxadas, moradas ou verdes.

O corpo tamén é colorido; a cara dorsal é dunha cor que vai da púrpura escura á negra azulada ou gris; os flancos son de cor azul escura ou gris prateada, e o ventre é abrancazado. Ademais, o corpo está decorado cunha presa de pequenas manchas escuras, que son máis numerosas nos individuos xuvenís.

O maior dos tímalos é o ártico, *T. arcticus*, que pode alcanzar unha lonxitude máxima de 76 cm e un peso máximo de 3,8 kg. O tímalo común, *T. thymallus,* é algo máis pequeno, de até 60 cm, pero pode pesar moito máis, até os 6,7 kg.

Hábitat e bioloxía
------------------

Estes peixes requiren augas frías e ben oxixenadas, preferibelmente con correntes rápidas; encóntranse en ríos e lagos en fondos de area ou grava, pero *T. thymallus* ocasionalmente pode encontrarse en augas salobres.

Como son moi sensíbeis aos cambios na calidade da auga, os tímalos poden considerarse especies indicadoras. *T. arcticus arcticus* desapareceu en gran parte da conca dos Grandes Lagos.

Os tímalos son omnívoros depredadores, alimentándose principalmente de crustáceos, insectos e zooplancto.

Para reproducírense, desovan nos ríos e non protexen ás súas crías, aínda que ocultan os ovos no limo.

Os peixes deste xénero poden vivir até os 18 anos ou máis.

Taxonomía
---------

### Descricións

O xénero foi descito en 1790 polo médico e naturalista alemán Heinrich Friedrich Link, no seu traballo
"Versuch einer Eintheilung der Fische nach den Zähnen", publicado en *Mag. Neuste Phys. Naturgesch. Gotha* **6** (3): 28-38.

A especie tipo do xénero (e da subfamilia) foi descrita por primeira vez en 1758 por Linneo na 10ª edición do seu *Systema Naturae* baixo o nome de *Salmo thymallus*.

### Etimoloxía

Linneo tirou o epíteto *thymallus* do grego antigo θύμαλλος, *thýmallos* "olor de tomiño", debido ao tenue olor a tomiño, que emana da carne deste peixe.

### Nota taxonómica

En 1790 Heinrich Friedrich Link fundou, como quedou dito, o novo xénero *Thymallus*, ao que posteriormente se adscribiría o *Salmo thymallus* de Linneo, que agora se considera como sinónimo de *Thymallus thymallus*.

### Sinónimos

O xénero, ademais de polo seu nome actualmente válido, coñeceuse tamén polos sinónomos:

Segundo o World Register of Marine Species:

* *Phylogephyra* Boulenger, 1898

Segundo o Global Biodiversity Information Facility:

* *Choregon* Minding, 1832
* *Orthocolus* Gistel, 1848
* *Phylogephyra* Boulenger, 1898
* *Thymalloides* Berg, 1908
* *Thymallus* Cuvier, 1829
* *Thymalus*

Segundo a Biological Library:

* *Thymallus* Cuvier, 1829

### Especies

Como en todos os salmónidos a taxonomía das especies de cada xénero é moi controvertida.

O World Register of Marine Species recoñece estas 17 especies:

* *Thymallus arcticus* (Pallas, 1776) - Tímalo ártico
* *Thymallus baicalensis* Dybowski, 1874 - Tímalo do Baikal
* *Thymallus baicalolenensis* Matveev, Samusenok, Pronin & Tel'pukhovsky, 2005
* *Thymallus brevipinnis* Svetovidov, 1931
* *Thymallus brevirostris* Kessler, 1879
* *Thymallus burejensis* Antonov, 2004
* *Thymallus flavomaculatus* Knizhin, Antonov & Weiss, 2006
* *Thymallus grubii* Dybowski, 1869
* *Thymallus ligericus* Persat, Weiss, Froufe, Secci-Petretto & Denys, 2019
* *Thymallus mertensii* Valenciennes, 1848
* *Thymallus nigrescens* Dorogostaisky, 1923
* *Thymallus nikolskyi* Kaschenko, 1899
* *Thymallus pallasii* Valenciennes, 1848
* *Thymallus svetovidovi* Knizhin & Weiss, 2009
* *Thymallus thymallus* (Linnaeus, 1758) - Tímalo común
* *Thymallus tugarinae* Knizhin, Antonov, Safronov & Weiss, 2007
* *Thymallus yaluensis* Mori, 1928

Pola súa parte, FishBase, considera 13 especies no xénero:

* *Thymallus arcticus* (Pallas, 1776)
* *Thymallus baicalensis* Dybowski, 1874
* *Thymallus brevipinnis* Svetovidov, 1931
* *Thymallus brevirostris* Kessler, 1879
* *Thymallus burejensis* Antonov, 2004
* *Thymallus grubii* Dybowski, 1869
* *Thymallus mertensii* Valenciennes, 1848
* *Thymallus nigrescens* Dorogostaisky, 1923
* *Thymallus pallasii* Valenciennes, 1848
* *Thymallus svetovidovi* Knizhin & Weiss, 2009
* *Thymallus thymallus* (Linnaeus, 1758)
* *Thymallus tugarinae* Knizhin, Antonov, Safronov & Weiss, 2007
* *Thymallus yaluensis* T. Mori, 1928

O *Catalog of Fishes* da Academia de Ciencias de California tamén inclúe a especie *Thymallus baikalolenensis* Matveyev, Samusenok, Pronin & Telpukhovsky, 2005. E recoñece a *T. flavomaculatus* como unha especie plena, pero non acepta a *T. yaluensis* como taxon independente.

**Nota:** Para outras clasificacións véxanse as bases de datos indicadas nas ligazóns externas.

Relación cos humanos
--------------------

Debido ao agradábel sabor da súa carne, e á súa atractiva forma, as especies de tímalos son valoradas como alimento e como obxecto da pesca deportiva e, ocasionalmente, móstranse en acuarios públicos.

As especies economicamente máis importantes, tanto para a pesca como para a acuicultura, son o tímalo común (*Thymallus thymallus*) e o ártico (*T. arcticus*).

Notas
-----

1. ↑   Sepkoski, Jack (2002): "A compendium of fossil marine animal genera". *Bulletins of American Paleontology* **364**: 560. Consultado o 14 de marzo de 2022.
2. 1 2 3  *Thymallus* Linck, 1790 no WoRMS. Consultado o 14 de marzo de 2022.
3. 1 2 3  *Thymallus* Linck, 1790 no GBIF. Consultado o 14 de marzo de 2022.
4. 1 2  *Thymallus* Linck, 1790 na BioLib. Consultado o 14 de marzo de 2022.
5. 1 2  *Salmo thymallus* Linnaeus, 1758 no WoRMS.
6. ↑  Ingram, A.; Ibbotson, A.; Gallagher, M. "The Ecology and Management of the European Grayling *Thymallus thymallus* (Linnaeus)" (PDF). East Stoke, Wareham, U.K.: Institute of Freshwater Ecology. p. 3. Arquivado dende o orixinal (PDF) o 04 de marzo de 2016. Consultado o 10 de setembro de 2014.
7. ↑  Linck, H. F. (1790): "Versuch einer Eintheilung der Fische nach den Zähnen." *Mag. Neuste Phys. Naturgesch. Gotha* **6** (3): 28-38.
8. ↑  Froese, Rainer & Daniel Pauly, eds. (2012): Especies do xénero *Thymallus* en FishBase.
9. ↑  Eschmeyer F. Catalog of Fishes: *Thymallus* Arquivado 19 de maio de 2011 en Wayback Machine. California Academy of Sciences (Versión 27 de agosto de 2014). Consultada o 11 de setembro de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Timalinos Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Timalinos*** |

### Bibliografía

* Eschmeyer, W. N. (ed.) (2014): *Catalog of fishes: Genera, Species, References*. California Academy of Sciences, department Ichtyology.
* Froese, Rainer & Daniel Pauly, eds. (2008): *Salmoniformes* en FishBase.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*. (Eds.) (2001): *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, **50**: 357-374. ISBN 2-8565-3538-0.

### Outros artigos

* Salmónidos

### Ligazóns externas

* *Thymallus* en Fauna Europaea.
* *Thymallus* no ITIS.
* *Thymallus* na ADW.
* *Thymallus* na EOL.
* *Thymallus* no NCBI.

|  |  |
| --- | --- |
| Control de autoridades | 
* Wd: Q256739
* EBID: ID
* GND: 4202866-8
* MAG: 2778454332
* NKC: ph319500

 |

|  |  |
| --- | --- |
| Identificadores taxonómicos | 
* ADW: Thymallus
* Dyntaxa: 1001796
* EOL: 46563158
* EPPO: 1TYMLG
* FE: 304778
* FE-New: ID
* Fossilworks: 35527
* GBIF: 5203981
* iNaturalist: 51360
* ISC: 96725
* ITIS: 162015
* NBN: NHMSYS0000544767
* NCBI: 36184
* Soortenregister: 138478
* WoRMS: 154242

 |

|  |  |
| --- | --- |
| Identificadores | 
* UMLS: C0018221

 |